**A: TALENS DELE, afsnit 34-46**

Læs talen igennem. Den kan inddeles som I ser herunder. Giv hvert afsnit **a)** en overskrift og **b)** en kort beskrivelse af indholdet, der beskriver hvilke temaer, han kommer ind på?

Afsnit 34-35

Afsnit 36-41

Afsnit 42-43

Afsnit 44-45

Afsnit 46.

**B: HYLDESTEN TIL ATHEN, afsnit. 36-41**

Afsnit 36: Hvem hyldes? For hvad?

Afsnit 37: Hvilken form for lighed taler han om? Hvilken form for frihed taler han om? Hvilke kriterier ligger til grund for, hvem der får embeder? Hvorfor er styreformen i Athen et eksempel for andre?

Afsnit 38: Hvilke ting har Athen, der kan give sindet hvile? Hvorfor er hyldesten af de ting med i talen?

Afsnit 39: Hvad er det athenske militærs styrke? På hvilke områder og hvordan adskiller Athen sig fra Sparta? (ifølge TEKSTEN)
(🡪 lav en liste med Athen på den ene side og Sparta på den anden; hvordan er de modsat)

Afsnit 40: Hvilke dyder hos de athenske mænd hylder Perikles her? Hvorfor mon?

Afsnit 41: Det sidste afsnit, der hylder bystaten Athen. Hvad er med i opsummeringen?

**C: DE ØVRIGE DELE AF TALEN, afsnit 34-35 og 42-46**

Afsnit 34-35: Hvad plejer en tale at indeholde? Hvad har Perikles gjort anderledes? Overvej om han overholder sin egen beskrivelse.

Afsnit 36: Hvorfor begynder Perikles med at prise forfædrene (tænk på nogle af de homeriske værdier, I blev præsenteret for)? Hvad vil han gerne forklare, før han priser de døde? Hvorfor?

Afsnit 41: Hvad regner Perikles med, Athen vil blive husket for i fremtiden? Fik han ret? Hvad mener Perikles med sætningen ”vi har ingen brug for Homer til at lovsynge os”? I slutningen af afsnittet kommer det egentlige formål med talen frem – hvilket?

Afsnit 42-43: Hvorfor er de faldne i krigen helte ifølge Perikles? Sammenlign med det homeriske helteideal (arete, time, kleos). Hvordan bruger Perikles det han siger i afsnit 42 til sin opfordring i afsnit 43?

Afsnit 44-45: Hvordan skal forældrene til de afdøde håndtere deres sorg ifølge Perikles? Og hvordan skal børn, brødre og enker? Hvilket billede tegner det af Perikles og af Athen?

Overvej forholdet mellem Perikles og Thukydid. Diskuter, om Thukydid er enig med Perikles eller ej. Hvad taler for – hvad taler imod?

**D) Se (kort) på talen *som retorik***

Brug, hvad I har lært om retorik i dansk eller andre fag og se, hvad I kan få øje på. Hvad er dette for en taletype? Hvad er dens formål? Hvilke appelformer bruger taleren? Hvordan er talen bygget op? osv.

**E) Tematik**

Hvad skal talen handle om (se afsnit 36)? Formelt er dette en ‘gravtale’: Hvornår begynder Perikles egentlig at tale om de døde, der bliver begravet? Hvorfor mon (tænk på, hvilke omstændigheder, talen er blevet holdt under)?